El comerç de Sagunt va celebrar el III Congrés de Comerç Local de la Unió Gremial
13 de novembre 2023

![](/media/xkjkykqj/posado_c.jpg?width=850&height=567.6238738738739)

El diumenge 12 de novembre es va dur a terme el III Congrés de Comerç Local de la Unió Gremial. L'acte es va desenvolupar a la Casa de Cultura Capellà Pallarés de Sagunt i va comptar amb la col·laboració de la Generalitat Valenciana i de FACOSA. En l'esdeveniment van participar l'alcalde de Sagunt, Darío Moreno; la regidora de Comerç i Mercats, Natalia Antonino; i van assistir representants de les diverses associacions de comerciants.

![](/media/mcjjrjjv/dario_c.jpg?width=850&height=567.6238738738739)

«**En este congrés s'ha parlat de tres estratègies clau per al comerç local: l'adaptació i reinvenció dels comerços en l'actualitat, la importància de la comunicació i la formació i les eines que tenim al nostre abast amb la intenció de present i futur**», assenyala Natalia Antonino.

A més, Antonino ressalta que des de les administracions cal comprometre's per a realitzar les accions necessàries amb la finalitat de mantindre el comerç local, així com fomentar la participació i comunicació d'accions a la ciutat. «**Una ciutat sense comerç és una ciutat morta i tots i totes hem de lluitar per a mantindre-la viva**», ha declarat la regidora de Comerç i Mercats.

![](/media/252kjpjq/natalia_c.jpg?width=850&height=567.6238738738739)

Amb relació al congrés i en el dia a dia del comerç local, la regidora delegada de Comerç i Mercats anima als i les comerciants a que treballen per millorar: «**És molt recomanable i fins i tot necessari participar, col·laborar i invertir en temps, en eines que actualitzen, en comunicació, en campanyes juntament amb les associacions**».

![](/media/2pzg1115/publico_c.jpg?width=850&height=567.6238738738739)

La jornada va començar al matí, amb una xarrada sobre intel·ligència artificial i la seua utilitat en el xicotet comerç i en l'àmbit empresarial. Després, es van impartir altres xarrades sobre com les xarxes socials poden ser un aliat per a fer créixer el negoci local i sobre la diferenciació com a clau de l'èxit del xicotet comerç.

A la vesprada, es van dur a terme una sèrie de tallers pràctics sobre certificat digital i ciberseguretat: amenaces, mesures de protecció i aspectes legals. Així mateix, va haver-hi jocs i activitats d'oci fins a la fi de l'esdeveniment.

*   [](http://www.facebook.com/sharer.php?u=https://aytosagunto.es/va/actualitat/el-comerc-de-sagunt-va-celebrar-el-iii-congres-de-comerc-local-de-la-unio-gremial/ "Facebook")
*   [](http://twitter.com/share?url=https://aytosagunto.es/va/actualitat/el-comerc-de-sagunt-va-celebrar-el-iii-congres-de-comerc-local-de-la-unio-gremial/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-comerc-de-sagunt-va-celebrar-el-iii-congres-de-comerc-local-de-la-unio-gremial/ "Linked In")
*   [](mailto:?body=https://aytosagunto.es/va/actualitat/el-comerc-de-sagunt-va-celebrar-el-iii-congres-de-comerc-local-de-la-unio-gremial/)